**Noi cei trecuţi prin viaţă**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi cei trecuţi prin viaţă

Privesc cum timpul la toţi ne dă târcoale

Nu scăpă floare sau suflet nou venit,

Un cal sălbatic ce-aleargă pe-a sa cale

Purtând pe coamă, clipa ce zboară-n infinit.

Trimit acum o veste la cei trecuţi prin viaţă

Nerăbdătoare sunt la suflete s-ajungă,

Văzând hotare reci şi ziduri cum se-nalţă,

Acoperind dorinţa cu-o iarnă grea şi lungă.

Dar noi suntem copacii din toamna cea târzie

Şi sufletul ne este un trubadur hoinar,

Poet la curtea veche ce versurile-şi scrie

Pe aripa speranţei şi crinii din altar.

Convenienţe sterpe ne ţin încorsetaţi

În lanţuri ruginite şi-n cuvântări meschine,

Un vânt năpraznic bate şi suntem sufocaţi

De-o mască vlăguită uitând de-al nostru sine.

Şi ne stropim trăirea cu lacrimi şi durere

Purtând-o prin îngheţ spre veşnică osândă,

Dar sufletul se zbate să şteargă a sa tăcere

Strigând că nu îi pasă, de cei ce stau la pândă.

În vatra din adâncuri iubirea-i încă vie,

Iar visurile noastre nu-s năluciri sau fum,

Am vrea să vieţuim la margini de vlăsie

Serenitatea clipei cu veşnicu-i parfum.